તેલુગુના એક્ટર અને TDPના નેતા નંદપુરી બાલકૃષ્ણેએ શનિવારે રાજ્યને વિશેષ રાજ્યનો દરજ્જો ન આપવા પર પ્રધાનમંત્રી નરેન્દ્ર મોદી પર શાબ્દિક પ્રહારો કર્યા છે. તેમણે પ્રધાનમંત્રી મોદીને ગદ્દાર પણ કહી દીધા. આ સિવાય બાલકૃષ્ણે બીજા ઘણા આપત્તિજનક શબ્દો કહ્યા. તેઓએ કહ્યુ કે, ”મોદી ઇચ્છે તો બંકરમાં છુપાઇ જાય પરંતુ ભારત માતા તેમને દફન કરી દેશે. વિરોધ શરૂ થઇ ગયો છે અને હવે અમે પણ ચૂપ નહી રહીએ.” બાલકૃષ્ણ આંધ્રપ્રદેશના પૂર્વ મુખ્યમંત્રી એન.ટી.રામારાવના પુત્ર અને ટીડીપાના ધારાસભ્ય છે. ભાજપે બાલકૃષ્ણની વિરુદ્ઘમાં કાર્યવાહીની માંગ કરી છે.